Azt mondják, a börtön kellett ahhoz, hogy megtaláljam az igazi önmagam.
Így segíthetek megváltoztatni az emberek gondolkodását,
és tehetem jobbá a világot.
AZ EGYESÜLT ÁLLAMOK ÖSSZES BÖRTÖNE
KÖTELES REHABILITÁCIÓS PROGRAMOT BIZTOSÍTANI AZ ELÍTÉLTEKNEK
A PROGRAMOKBAN RÉSZTVEVŐ ELÍTÉLTEK
HÁROMSZOR NAGYOBB ESÉLLYEL KERÜLNEK FELTÉTELESEN SZABADLÁBRA
Világítótoronyként mutatnám az utat, hogy lehetséges a megváltás, érted?
És bebizonyítanám, hogy igenis van visszaút.
Nem muszáj teljesen elhagynod magad a börtönben.
Lehetséges a fejlődés.
Nézz rám, nekem is sikerült.
EZ AZ A542927-ES ELÍTÉLT TÖRTÉNETE
Szerintem bárkiből lehet gyilkos.
Az emberek szörnyetegnek neveznek.
Nem állítom, hogy ártatlan vagyok.
Hidegvérrel megöltem egy embert.
GYILKOS VAGYOK
MEGVÁLTÁS
RICHLANDI BÜNTETÉS-VÉGREHAJTÁSI INTÉZET MANSFIELD, OHIO
JAMEL DONTEZ HATCHERT 2008-BAN HÚSZ ÉV BÖRTÖNRE ÍTÉLTÉK
EGY HALÁLOS LÖVÖLDÖZÉST KÖVETŐEN
AZÓTA IS TARTJA MAGÁT AHHOZ, HOGY BALESET TÖRTÉNT
Köszi a türelmet!
Számolj tízig, kérlek!
Egy, kettő, három, négy,
öt, hat, hét, nyolc, kilenc, tíz.
Az ohiói Clevelandben születtem.
Szegénységben nőttem fel.
Céltudatos, kreatív srác voltam.
Mindig is zenéléssel, költészettel akartam foglalkozni,
de két világ között rekedtem.
A kreativitás és a mérgező légkör között, ami körülvett.
A környéken, ahol felnőttem,
folyamatos volt a drogbiznisz, a lövöldözések.
Alig mentél pár utcasarkot, már rád szálltak,
hogy takarodj haza a saját környékedre.
Mindent áthatott az erőszak.
Kiskorodtól kezdve azt hallod, hogy legyél kemény,
hogy ne hagyd magad átcseszni,
hogy ez az utca törvénye, az az utca törvénye...
A toxikus maszkulinitás a norma, amit én is felvettem.
Én is mindent úgy csináltam, mint a környékbeli srácok.
Necces dolgokat vállaltam be, elkezdtem cuccot árulni.
És a drog meg a pia miatt szertefoszlott egy csomó álmom.
HATCHER ÉLETE 17 ÉVESEN VÁLTOZOTT MEG, AMIKOR MEGISMERTE DANIELLE BOONE-T
AKI VELE ELLENTÉTBEN
JÓ CSALÁDI KÖRNYEZETBEN, RENDEZETT KÖRNYÉKEN ÉLT
Danielle teljesen más volt, mint akiket addig ismertem.
Addig csak egy bizonyos hátterű csajokkal volt dolgom,
ő pedig egy kertvárosi lány volt, vágod?
Életvidám, energikus csaj a nap minden percében,
de tényleg mindig.
Kiszakított az utca világából,
mert mindig hitt abban, amit csináltam.
Mellette kibontakoztathattam a kreativitásomat,
segített két lábbal a földön járnom, küzdeni az álmaimért,
elhitette velem, hogy jó úton járok.
MEGISMERKEDÉSÜK UTÁN HATCHER BEIRATKOZOTT EGY HELYI FŐISKOLÁRA
EGY ÉVRE RÁ ÖSSZEKÖLTÖZTEK
Minden klappolt.
Dolgoztam, este suliba jártam, hogy diplomát szerezzek.
És teljes mértékben szakítottam az utcai élettel.
Minden időmet Danielle töltött ki.
18 ÉVESEK VOLTAK, AMIKOR DANIELLE TEHERBE ESETT
Senkit sem ismertem, aki ilyen izgatottan várta az anyaságot.
Én is boldog voltam,
ott voltam a szülési felkészítőkön,
az összes terhesgondozáson.
Be voltunk zsongva, óriási babavárót csaptunk.
Fantasztikus érzés volt.
2005 ÁPRILISÁBAN DANIELLE ÉLETET ADOTT A KISLÁNYUKNAK, CHYANNE HATCHERNEK
CHYANNE SZÜLETÉSE UTÁN ANYAGI NEHÉZSÉGEIK TÁMADTAK,
ÉS HATCHER VISSZATÉRT A DÍLERKEDÉSHEZ
Pénzre volt szükségem,
úgyhogy újra felkerestem a régi barátokat,
elkezdtem árulni az utcán, hogy egy kicsit egyenesbe jöjjek.
Úgy voltam vele, így tolja egy trú gengszter,
akkoriban így gondolkodtam.
2005. MÁJUS 5-ÉN HATCHER
A BARÁTAIVAL BULIZOTT, AHOL ELŐKERÜLT A DROG ÉS AZ ALKOHOL IS
Elmentek a haverok.
Gondoltam, átszámolom a pénzemet, megnézem, megvan-e minden cuccom,
és lennie kellett egy pisztolynak is, de nem találtam.
Be voltam piálva, de mindenáron meg akartam találni,
de nem került elő.
Mindenfelé kerestem.
Mire Danielle: „Szerintem az egyik spanod eltette.”
Jól felhúztam magam.
A DROGOK HATÁSA ALATT ÁLLÓ HATCHER EGYRE PARANOIÁSABB LETT
Felkaptam egy nagy puskát.
Ekkor Danielle már látta, hogy ennek a fele se tréfa,
és próbált nyugtatni, hogy ne idegeskedjek, meglesz az,
mire én: „Ide hívom őket a házamba, erre meglopnak”, és a többi.
Nem álltam le,
elborult az agyam, kezemben a puska,
és felé fordítva elkezdtem magyarázni, hogy ez lesz meg az lesz.
Miközben mondtam a magamét, elsült a fegyver.
Egy pillanatra lefagytam.
Aztán...
odaszaladtam hozzá, gondoltam, hátha félreugrott, vagy valami,
vagy csak szórakozik, hogy megleckéztessen.
Úgyhogy átöltetem,
és közben azt mondogattam, „Ne hülyülj már, kelj fel!
És egyszer csak azt éreztem, hogy vér csorog a karomon.
Tudod? Először oda sem mertem nézni.
Végül nagy nehezen rávettem magam, és láttam, hogy tényleg lelőttem.
DANIELLE AZONNAL MEGHALT A FEJÉT ÉRT LÖVÉS KÖVETKEZTÉBEN
És abban a pillanatban...
sokkos állapotba kerültem.
Ezalatt azt értem, hogy nem tudtam elhinni...
„Ez nem a valóság, ez nem történhetett meg.”
Utána pedig millió érzelem kavargott bennem,
hogy mit kéne tennem.
Próbáltam gondolkozni, elfogott a bűntudat és a szégyen.
A sokkot pedig felváltotta a pánik.
Hallottam a kiérkező rendőröket,
láttam a villódzó fényeket.
Szóval elfutottam a másik irányba.
Nyilván nem volt semmi értelme, de pánikba estem,
nem gondolkodtam, csak meg akartam pattanni a szituból.
Úgyhogy elfutottam.
HATCHERT MÁSNAP LETARTÓZTATTÁK
KÉSŐBB VÁDAT EMELTEK ELLENE DANIELLE MEGÖLÉSÉRT
2008. FEBRUÁR 22-ÉN
HATCHER BŰNÖSNEK VALLOTTA MAGÁT GONDATLAN EMBERÖLÉSBEN
ÉS 20 ÉV BÖRTÖNBÜNTETÉSRE ÍTÉLTÉK
Hogy mi történt?
Elviselhetetlen fájdalmat, bűntudatot és szomorúságot éreztem.
Minden megváltozott.
Azon a napon mindenemet elvesztettem.
Elvesztettem Danielle-t,
elvesztettem a családomat, a tisztességemet.
ELÍTÉLTEK CSAK KÍSÉRETTEL
Könnyebben elviselném, ha akarattal tettem volna valamit,
de hogy egy baleset miatt kellett ilyen fiatalon meghalnia?
Miért pont én okoztam a halálát, hol itt a tanulság?
Sokszor hallja az ember,
hogy minden okkal történik,
és ezután csomó minden megváltozott az életemben.
A börtönben tettem le a piát és a cigit.
Na és ez vezetett oda, hogy végre megismerjem önmagam.
Nyolc-kilenc éves korom óta először fordult elő,
hogy nem álltam drog befolyása alatt.
És csak tisztán értem azzá a vezetővé, aki valójában mindig is voltam.
Mindent azért csinálok,
hogy mások ne kövessék el ugyanazokat a hibákat, mint én.
És szeretném elmondani,
hogy a megváltás és a lelki megbékélés
egyáltalán nem elérhetetlen, igenis lehetséges.
Elolvastam mindenféle könyvet
a kognitív viselkedésterápiáról és ehhez hasonlókról,
és most, hogy nyitott elmével olvastam ezeket a könyveket,
új gondolati sémák világosodtak meg előttem,
új kommunikációs technikák.
HATCHER SZÁMOS KURZUST VÉGZETT EL
A HELYREÁLLÍTÓ IGAZSÁGSZOLGÁLTATÁS TÉMÁJÁBAN
2014-BEN SAJÁT PROGRAMOT INDÍTOTT
A TOXIKUS MASZKULINITÁS ELLENI KÜZDELEM JEGYÉBEN,
AMINEK A „DANIELLE-PROJEKT” NEVET ADTA
Kommunikációs technikákat tanítottam,
konfliktuskezelési stratégiákat,
mert úgy láttam, hogy ez itt sok mindenkiből hiányzik.
Valószínűleg a program elindítása a legnagyobb horderejű lépés az életemben.
Ha kiengednek, szeretném még szélesebb körben
megismertetni az emberekkel a Danielle-projektet.
Arra készülök, hogy a szabadulásom után afféle népnevelő leszek.
HATCHER 2016 ÓTA KÜZD A KEDVEZMÉNYES SZABADULÁSÁÉRT
A feketék köréből kerül ki a börtönpopuláció 40%-a,
noha Minnesotában a lakosság kevesebb mint 7%-át teszik ki.
Az országban az az uralkodó narratíva,
hogy a sötétebb bőrű emberek hajlamosabbak a bűnözésre.
Jamelnek sosem kellett volna húsz évet kapnia egy baleset miatt.
Rengeteg embert láttam, aki ugyanarra a sorsra jutott, mint Jamel,
mert csak a széles és könnyű utat látta maga előtt,
miközben hátulról is arra taszigálták.
Janaé Bates lelkipásztor vagyok,
egy hiten alapuló közösségi szerveződés kommunikációs vezetője,
ami Minnesotában működik a minnesotai emberekért.
JANAÉ CLEVELANDBEN NŐTT FEL
NEM MESSZE ONNAN, AHOL HATCHER NEVELKEDETT
Tizenhat évesen ismertem meg Dontezt.
Én Donteznek szólítom, mint a családja és a legtöbb barátja,
de ugye Jamel Dontez Hatcher a becsületes neve.
Már akkor is magas volt az érzelmi intelligenciája,
és mindig is megértéssel fordult mások problémái felé.
MIUTÁN 9 ÉVET LEÜLT A BÜNTETÉSÉBŐL, HATCHER ÍRT JANAÉNEK,
AKI TÁMOGATÁSÁRÓL BIZTOSÍTOTTA A KEDVEZMÉNYES SZABADULÁSA ÜGYÉBEN
Akkoriban szenteltek fel.
És úgy éreztem, Isten azt az utat jelölte ki nekem,
hogy lelki gondozást nyújtsak egy régi barátnak a bajban.
Akkor értesültem róla, milyen szolgálatot végez a börtönben.
Hogy nemcsak azzal tölti az idejét, hogy leüli a büntetését,
hanem igyekszik felkészülni az új életére,
ami a szabadulása után vár rá.
A börtönben végzett munkája maximálisan megérdemli,
hogy a börtönön kívül is tudjanak róla.
MIELŐTT ELBÍRÁLNÁK HATCHER KÉRELMÉT,
DANIELLE CSALÁDJÁT MEGHALLGATJÁK, AHOL JELEZHETIK AZ AGGÁLYAIKAT
Jelenleg folyik az egyeztetés az ügyészség és Danielle családja között,
és azt próbálják körbejárni, mit jelentene a család számára,
ha Dontez korábban szabadulna.
Mindennap hiányzik.
Úgy bizony.
Nem múlik el úgy nap, hogy ne gondolnék rá.
Igen gyakran előfordul...
DANIELLE NAGYSZÜLEI
...hogy autóba ülünk, kimegyünk a temetőbe, ahol nyugszik,
és megemlékezünk róla.
Imádom ezt a mosolygós képét,
mert pontosan így élte az életét.
- Úgy van. Csodálatos volt a mosolya. - Örökké mosolygott.
Olyan volt, mint egyfajta mágnes.
A sugárzó személyiségével magához vonzotta az embereket.
És így történt Dontezzel is.
Dontez tárgyalása számomra teljes homály.
Nem tudnám felidézni, mit mondott ő,
vagy akár bárki más.
Csak a szomorúság maradt meg.
Nem is tudom, képes voltam-e rá valaha haragudni,
mert túlságosan szerette ahhoz, hogy akarattal bántsa.
ELÍTÉLÉSE UTÁN HÁROM ÉVVEL HATCHER LEVELET ÍRT A JENKINS HÁZASPÁRNAK
A megbocsátásunkat kérte.
Azt írta, az egész csak baleset volt,
és hogy sosem...
ölte volna meg azt a nőt, akit ennyire szeretett.
És hogy jó útra akar térni.
Értelmet akart adni az életének, hogy úgy érezze,
Danielle nem halt meg hiába.
A KÖVETKEZŐ ÉVEKBEN
HATCHER TARTOTTA A KAPCSOLATOT JENKINSÉKKEL
LEVÉLBEN, TELEFONON ÉS LÁTOGATÁSOK ALKALMÁVAL
Arról beszélt, hogy olvassa a Bibliát.
És látszott rajta, hogy őszintén komolyan gondolja,
hogy új irányt vegyen az élete.
Szerintem bebizonyította,
mennyire igyekszik jobb emberré válni.
2020-BAN A JENKINS HÁZASPÁR
LEVÉLBEN JELEZTE, HOGY TÁMOGATJA HATCHER SZABADULÁSI KÉRVÉNYÉT
Őszintén boldoggá tesz, hogy milyen átalakuláson ment keresztül.
Imáim meghallgatásra találtak.
Remélem, boldog élet vár Dontezre és a feleségére.
2021-BEN HATCHER FELESÉGÜL VETTE JANAÉ BATES LELKIPÁSZTORT
JENKINSÉK VIDEÓKAPCSOLATON KERESZTÜL KÖVETTÉK A SZERTARTÁST
A felesége egy csodálatos asszony,
és úgy látom, remekül alakult a kapcsolatuk.
És ha van bármi,
amiben segíthetek nekik, akkor boldogan megteszem.
Oké, csak szólok, hogy rengetegen gyűltünk itt össze.
Vannak vendégeink Ohióból, Minnesotából...
DONTEZ ÉS JANAÉ ESKÜVŐJE
...illetve Skóciából...
Évekig imádkoztam egy társért.
HATCHER FELESÉGE
És...
egy jó hosszú listát foglaltam az imáimba, hogy milyen emberre vágyom.
És nála minden rubrika ki volt pipálva.
Azt nem vettem fel a listára, hogy lehetőleg ne üljön börtönben, de...
Itt vannak a családtagjaink és a szeretteink szerte az országból...
Ez az esküvői videónk.
Engem alig látni, de ott vigyorgok alul, mint a tejbetök.
Az egész szertartás alatt fülig ért a szám.
Most jön a legcsodálatosabb pillanat,
amikor Dontez elmondja a fogadalmát.
Hihetetlenül gyönyörű lett, mert ugye költő.
Életem szerelme!
Beragyogtad az életemet.
Te emeltél ki a sötétség feneketlen mélységéből,
ahol szétszaggatva hevertem, és a lelkem darabokra tört.
Most jön! Ez az, ahol megköti a csomót!
Tiszteled és szereted őt, míg a halál el nem választ?
Igen, hát persze.
Szeretlek, kicsim!
Én is szeretlek!
Janet és Ernest Jenkins is becsatlakozott,
ami egészen csodálatos,
mert ők Danielle nagyszülei.
Hihetetlen magunkénak tudni a támogatásukat.
Számomra ők testesítik meg az emberiségbe vetett hitemet.
Komolyan.
ÖRÜLJETEK A REMÉNYSÉGBEN, TARTSATOK KI A NYOMORÚSÁGBAN,
ÉS SZÜNTELENÜL IMÁDKOZZATOK!
Szoktunk arról álmodozni,
milyen lesz az, ha végre együtt lehetünk,
és egymás mellett élhetünk.
Talán már csak hetek kérdése, és Dontez újra szabad ember lehet.
Természetesen szeretnék minél többet együtt lenni Chyanne-nel,
Dontez és Danielle lányával.
Mert számra rettenetesen fontos,
hogy jó kapcsolatot ápoljunk.
HATCHER ÉS DANIELLE LÁNYA, CHYANNE,
HÁROM HÓNAPOS VOLT, AMIKOR ELVESZTETTE AZ ÉDESANYJÁT
ÚGY NŐTT FEL, HOGY SEMMIT SEM TUDOTT A SZÜLEIRŐL
Kiskoromban hallottam először Danielle nevét.
Azt tudtam, hogy valami rokon, de ezen kívül semmi többet.
Amikor megtudtam az igazságot Danielle-ről,
úgy 17 éves lehettem.
És akkor hallottam először apukámról is.
Chyanne, kérsz pirítóst?
- Aha. - Akkor csinálok.
Egy kis baconnel és tojással.
Nem rakod be a...
Felőlem csinálhatsz szendvicset is.
CHYANNE-T DANIELLE ÉDESANYJA, MELANIE NEVELTE FEL,
AKIT Ő A VÉR SZERINTI ANYJÁNAK HITT
Nem tudtam elmondani.
Ő volt az, aki újra fényt hozott az életembe
Danielle halála után,
és értelmet adott az életemnek.
Úgy éreztem, ráér megtudni az igazságot,
ha majd egy kicsit idősebb lesz.
Először azt akartam,
hogy szervezek valami szakmai segítséget, hogy amikor elmondom neki,
legyen hová fordulnia segítségért, ahol támogatják.
Az apukám oldaláról tudtam meg az igazságot.
Küldtek egy linket,
ami az apukám weboldalára mutatott.
AZ OLDALON CHYANNE TALÁLT EGY LEVELET, AMIT AZ ÉDESAPJA ÍRT NEKI
Még azelőtt írta a levelet, hogy megismert volna.
„Szeretlek. Ez mindig így volt, és így is lesz.”
Arról ír, hogy egy nap majd rábukkanok erre,
és hogy reméli, hogy közel kerülünk egymáshoz.
Ledöbbentem,
és össze voltam zavarodva, rengeteg kérdésem volt.
Engem is kereshettek volna.
Úgy lett volna illendő, hogy előbb velem veszik fel a kapcsolatot.
Elég önző dolognak tartottam, hogy...
csak úgy felhívták,
illetve ráírtak a semmiből.
De azt kell, hogy mondjam, végül egész jól alakult a dolog.
Felvette a kapcsolatot az édesapjával,
úgyhogy most már részei egymás életének.
Először telefonon beszéltem apukámmal.
Nagyon izgultam,
és azt hiszem, ő is.
Éreztem a hangján.
Jó érzéseim voltak az első beszélgetésünk után,
mert már akkor tudtam,
hogy szoros lesz köztünk a kötelék.
Ha már anyukámat sosem ismerhetem meg,
amit nagyon sajnálok, legalább apukámat szeretném megismerni.
CHYANNE 2022 NOVEMBERÉBEN LÁTOGATTA MEG ELŐSZÖR
AZ ÉDESAPJÁT A BÖRTÖNBEN
Jaj, ezt még nem is láttam!
Új képeket töltött fel.
Ő az apukám.
Ez én vagyok.
Ők a dédszüleim.
Ez is az apukám, ez én vagyok, ő pedig Janaé, a felesége.
Csodás volt minden, leszámítva a búcsúzást.
Az volt a legnehezebb.
2023 NYARÁN CHYANNE ÉS MELANIE LEVELET ÍRT AZ ÜGYÉSZSÉGNEK,
MELYBEN TÁMOGATTÁK HATCHER KEDVEZMÉNYES SZABADULÁSÁT
- Tessék! - Azon vacillálok, kívánom-e a tojást.
Jól van, elég... Köszi, elég lesz.
Dehogy elég!
Az a különbség az akkori és a mostani önmaga között,
hogy egészen átalakult a hozzáállása a dolgokhoz.
Tényleg hosszú út áll mögötte.
De ami Danielle halálát illeti,
sosem került sor a nagy beszélgetésre,
hogy mi történt pontosan.
A mai napig nem tudom, pontosan mi történt.
MELANIE A MAI NAPIG NEM BESZÉLT HATCHERREL DANIELLE HALÁLÁNAK KÖRÜLMÉNYEIRŐL
Nem akartam hallani. Nem álltam rá készen.
Azt akartam, hogy Chyanne tudja meg tőle az igazságot.
Szerintem mindenképpen tőle kell megtudnia.
Hogy odaálljon elé...
Odaálljon Chyanne elé, és azt mondja,
„Így történt.”
LETARTÓZTATÁSAKOR HATCHER TAGADTA, HOGY Ő ÖLTE VOLNA MEG DANIELLE-T
Danielle-t egy puskával lőtték arcon.
De Hatcher tagadta, hogy köze lenne a halálához,
úgyhogy kétkedve fogadok mindent, amit mond.
A nevem Jeff Cook.
Én vezettem a nyomozást Jamel Hatcher gyilkossági ügyében.
Vérzett a szívem a családért a történtek miatt,
mint általában az áldozatok hozzátartozóiért.
Van, amit nem lehet kitörölni az emlékeinkből.
És hogy a családtagjai indultak a keresésére, és találtak rá,
az egészen szívszorító.
DANIELLE HOLTTESTÉRE AZ ÉDESANYJA, MELANIE TALÁLT RÁ
18 ÓRÁVAL AZUTÁN, HOGY HATCHER LELŐTTE
A nagyszülők szóltak az édesanyának,
hogy nem tudják elérni Danielle-t,
így hát felkerekedtek a 11 éves fiával, és elindultak a lakására.
Az ajtó tárva nyitva-volt, úgyhogy bementek.
Danielle a földön hevert a gardrób és az ágy között.
HELYSZÍNELÉSI FOTÓ
Utána találtak rá a kisbabára az ágyon egy pihenőszékben.
Olyan régóta ült ott, miközben sírva vergődött a székben,
hogy kis híján sikerült kimásznia.
HELYSZÍNELÉSI FOTÓ
A gyermek úgy 18 órája lehetett egyedül.
MAPLE HEIGHTS-I RENDŐRKAPITÁNYSÁG
LETARTÓZTATÁSA UTÁN COOK NYOMOZÓ SZÁMOS ALKALOMMAL KIHALLGATTA HATCHERT
KIHALLGATÓSZOBA
Üljön le!
Cook nyomozó vagyok.
Donteznek szólítják, ugye?
- Igen. - Jól van.
A kihallgatása során mindenfélét kitalált, megpróbálta akadályozni a nyomozást,
hogy alibit gyártson magának.
Azt mondta, kora estig a lakásban tartózkodott, majd elment,
és akkor még minden rendben volt.
Eleinte azt mondta,
hogy átment egy barátjához, LaTanya Harperhez,
és ott töltötte az éjszakát.
Nemcsak azt állította, hogy ott tartózkodott Ms. Harpernél,
de szexuálisan közösült is vele aznap este.
Ezt tervelte ki, hogy igazolja az alibijét.
Ez azért sokat elárult Mr. Hatcherről.
Hideg és számító módon elment szexelni valakivel,
miután megölte a gyermeke anyját.
A RENDŐRSÉG EZT KÖVETŐEN LATANYA HARPERT IS MEGHALLGATTA
Ő itt LaTanya Harper.
Ez itt a vallomás egyik példánya.
Olvassa el, kérem, mielőtt kezdünk!
LATANYA MEGERŐSÍTETTE,
HOGY LEFEKÜDT HATCHERREL A GYILKOSSÁG ESTÉJÉN
ÉS VÉGÜL BEISMERTE,
HOGY HATCHER CSAK ÓRÁKKAL AZUTÁN ÉRT ODA,
HOGY DANIELLE-T LELŐTTÉK
Eleinte azt vallotta, hogy Hatcher hajnali egykor érkezett.
Később azonban beismerte, hogy valójában hajnali négykor.
A tanúmeghallgatások alapján a következő történhetett.
Mr. Hatcher és Danielle hangosan veszekedtek.
Nem egy szomszéd panaszkodott az üzemeltetőknek a veszekedés miatt.
Úgy véljük, a vita tovább folytatódott, amelynek végén Jamel lelőtte Danielle-t.
COOK BIZONYÍTÉKAI ELLENÉRE
AZ ÜGYÉSZSÉG NEM LÁTTA MEGALAPOZOTTNAK A GYILKOSSÁG VÁDJÁT
Frusztráló volt hallani az ügyészségtől, hogy ez nem elég.
Szerettük volna, ha gyilkosság a vád,
miután megtudtuk, hogy Mr. Hatcher
korábban is bántalmazta Danielle-t.
Rugdosta.
Lekezelően viselkedett vele,
rendszeresen megalázta, és zsarnokoskodott felette.
Ebből azt szűrtük le,
hogy borzasztó szívtelenül viselkedett a gyermeke anyjával,
és talán nem is szerette úgy,
mint ahogy ő igyekezett beállítani.
KÉT ÉVVEL KÉSŐBB HATCHER BEISMERTE, HOGY Ő LŐTTE LE DANIELLE-T,
ÉS BŰNÖSNEK VALLOTTA MAGÁT GONDATLAN EMBERÖLÉS VÁDJÁBAN
Az utolsó szavaimmal azt kívántam neki, hogy rohadjon meg.
Amiért megnyomorította a családunkat.
„Remélem, életed végéig Danielle arcát látod majd a rémálmaidban.”
DANIELLE NAGYNÉNJE
„Mert teljes szívével szeretett téged.
Feltételek nélkül.
Bár sose lenne részed benne többé!
HALÁLA ELŐTTI HETEKBEN DANIELLE MEGVALLOTTA NAGYNÉNJÉNEK,
HOGY PÁRKAPCSOLATI GONDJAIK VANNAK HATCHERREL
Azon a napon felhívott.
A halála napján.
Azt kérdezte tőlem:
„Létezik olyan, hogy többé nem aggódsz a gyermekedért?”
Azt feleltem: „Olyan nincs, drágám.”
Bántalmazó kapcsolat volt.
És magamban úgy örültem...
„Végre megértette.
Végre valahára otthagyja.”
És miután letettem...
boldog voltam.
Nem örülnöm kellett volna.
El kellett volna mennem hozzá.
Hogy magammal vigyem.
Miután Danielle meghalt,
ő elmenekült.
Bujkált.
Otthagyta a kicsit.
HELYSZÍNELÉSI FOTÓ
A saját gyerekét.
Még egy névtelen hívás sem érkezett.
Sem a rendőrségre, sem a családunkhoz.
Semmi.
A húgom ment oda a kisfiával, hogy megnézze, mi van vele.
Ő talált rá a síró babára és Danielle-re.
Miért?
Mert ahhoz is gyáva volt, hogy megeresszen egy névtelen hívást?
Világítótoronyként mutatnám az utat,
hogy igenis lehetséges a megváltás, érted?
Csomó minden megváltozott az életemben.
Elolvastam mindenféle könyvet
a kognitív viselkedésterápiáról és ehhez hasonlókról,
és így értem azzá a vezetővé, aki valójában mindig is voltam.
A Danielle-projekten keresztül
tulajdonképpen segítek megváltoztatni
az emberek gondolkodásmódját.
Úgyhogy ezzel a programmal
igyekszem minél több embernek segíteni,
és minél nagyobbra nőni, mert minden alkalommal
Danielle emléke előtt tisztelgek.
Így őrzöm meg a szívemben,
ezt plántálom az emberekbe, és így válhatok számukra példaképpé,
miközben én is gyarapodhatok lélekben.
Nem hiszek neki. Egy szót sem hiszek az egészből.
Nem tudtam róla,
hogy Danielle-ről elnevezett kurzusokat tart.
Ez olyan, mintha felhasználná a nevét.
A saját hasznára.
Szeretném hinni, hogy mindenki megváltozhat,
de szerintem csak kiokoskodta, hogyan manipulálja a rendszert.
Az állam pénzén.
Azt gondolom a kedvezményes szabadulásáról,
amihez megnyerte a családomat is,
hogy ez egyáltalán nincs rendben.
Meg vagyok róla győződve, hogy kihasználja őket,
és ez is csak valamiféle manipuláció.
A szüleim szerint ez segít feldolgozni a gyászukat.
Ők azt az utat járják.
A húgom pedig bármit megtesz, hogy megóvja Chyanne-t,
és megadja neki, amire szüksége van.
MIUTÁN SIKERÜLT ELNYERNIE DANIELLE TÖBB CSALÁDTAGJÁNAK TÁMOGATÁSÁT,
HATCHER KEDVEZMÉNYES SZABADULÁSA AZ UTOLSÓ SZAKASZBA LÉPETT
A következőképp állunk most Jamellel.
Tizennyolc éve legszívesebben magam eredtem volna a nyomába,
hogy a saját kezemmel öljem meg.
És az egyetlen, ami miatt letettem erről,
azok a gyerekeim és Chyanne.
Nem én döntöm el, ki hol keressen vigaszt.
Mindenkinél máskor jön el az ideje,
és a saját útját járja.
De többé-kevésbé el kellett engednem a bennem élő gyűlöletet.
Úgy éreztem, ideje véget vetni annak,
hogy nem éltet más...
csak a bosszú...
és a gyűlölet.
És támogatnom kell Chyanne-t.
Mert szeretett volna arcot társítani ehhez az emberhez,
akiről most már tudja, hogy az édesapja.
Így meg kellett...
békélnem vele.
Tudom, hogy mindenkinek megvan a véleménye a sztorimról.
Lesz jó és rossz is, de csak az számít...
hogy nagyszerű apa és remek férj leszek.
Folytatom a munkát a Danielle-projekttel.
Nem tehetek mást.
RICHLANDI BÜNTETÉS-VÉGREHAJTÁSI INTÉZET
ÖT HÓNAPPAL AZ ELSŐ INTERJÚ UTÁN
MÉG MINDIG NEM HAGYTÁK JÓVÁ HATCHER KÉRVÉNYÉT
ETTŐL FÜGGETLENÜL BELEEGYEZETT, HOGY VÁLASZOL NÉHÁNY TOVÁBBI KÉRDÉSRE
A kérvénnyel kapcsolatban az ügyészségre várunk.
Frusztráló érzés, mert úgy érzem, minden tőlem telhetőt megtettem,
hogy bebizonyítsam, készen állok a szabadulásra.
A nyomozás során megtudtuk,
hogy Mr. Hatcher korábban is bántalmazta Danielle-t.
Az történhetett, hogy aznap este hangosan veszekedtek,
aminek a végén Jamel lelőtte Danielle-t.
Mindenfélét kitalált, és megpróbálta akadályozni a nyomozást.
Nemcsak azt állította, hogy ott tartózkodott Ms. Harpernél,
de szexuálisan közösült is vele aznap este.
Ez sokat elárult Mr. Hatcherről.
Oké.
Ha megnézzük a helyzetet,
nem néz ki túl jól, igaz?
Valóban bántalmaztam verbálisan Danielle-t.
De nem kezdtem el ütni-verni, oké?
De ha elfajultak a dolgok, megragadtam,
és leszorítottam az ágyra, esetleg megráztam,
de félreértés ne essék, Danielle halála baleset volt.
Sosem öltem volna meg szándékosan.
Ami a hazudozást illeti,
Danielle halálának másnapján
annyira kiütött az angyalpor,
hogy egy árva emlékem sincs az első kihallgatásról.
De semmi olyasmire nem emlékszem, hogy aznap este szexeltem LaTanyával.
Ha mégis megtörtént volna...
az borzalmas.
Borzalmas, de mint említettem, be voltam tépve, úgyhogy nem tudom.
Azóta beláttam, hogy rengeteg undorító dolgot tettem.
Próbáltam megúszni a dolgot.
De nem akartam életfogytiglant vagy halálbüntetést,
Ezért bujkáltam, ezért titkoltam el.
Félelemből tettem.
Egyedül magával törődött.
Miután Danielle meghalt,
elmenekült.
Bujkált.
Otthagyta a kicsit.
A saját gyerekét.
Még egy névtelen hívás sem érkezett.
Semmi.
A húgom ment oda a kisfiával, hogy megnézze, mi van vele.
Azt gondolom a kedvezményes szabadulásáról,
amihez megnyerte a családomat is,
hogy egyáltalán nincs rendben.
Meg vagyok róla győződve, hogy kihasználja őket.
Szerintem kiokoskodta, hogyan manipulálja a rendszert.
Az állam pénzén.
Meg tudom érteni...
Monica nézőpontját.
Visszatekintve mindent rosszul csináltam.
Tehettem volna névtelen bejelentést.
De az volt az utolsó, ami eszembe jutott.
Tizenkilenc éves voltam.
Önző voltam.
Csak magamra gondoltam.
És minden, amit tettem,
valószínűleg azt szolgálta, hogy a saját bőrömet mentsem,
hogy valahogy megússzam,
és az életemet annak kell szentelnem, hogy jóvá tegyem.
Hogy kihasználtam volna a családot a szabadulásom érdekében...
Nekem személy szerint...
egy pillanatig sem jutott eszembe...
Azért tettem, mert apa vagyok, aki szereti a lányát, érted?
Monica a mai napig nem hagyta maga mögött a fájdalmat és a kételkedést.
Nem hibáztatom érte.
És igen, szörnyű dolgok történtek a múltamban,
de nincs más hátra, mint előre, nem igaz?
És Melanie, illetve a lányom és Jenkinsék támogatásával
mindent úgy fogok tenni, ahogy mondtam.
És újra és újra bebizonyítom, hogy az vagyok, akinek mondom magam,
és hogy teljesen más ember lettem.
HA ÖN VAGY EGY ISMERŐSE CSALÁDON BELÜLI ERŐSZAK ÁLDOZATA
KERESSE FEL A WWW.WANNATALKABOUTIT.COM OLDALT
Az első gondolatom az volt:
„Basszus, sokkal könnyebb lenne az életem,
ha megölném, és véget vetnék az egésznek.”
Megpróbálhattam volna megállítani,
kérhettem volna segítséget.
Egyszer megszúrtam a csávót, és ennyi.
Egyetlen pillanat alatt eldőlhet a hátralevő életed.
Mit mondhatnék? „Bocs, hogy megöltem a szerelmedet?”
Azzal a céllal érkezett, hogy kiirtsa a családunkat.
Baszki! Ebből jókora gáz lesz.
Azt mondta: „Tesó, hangokat hallok a fejemben.”
Minden faszfejet kinyírok, aki csak elém kerül.
Csak azt bánom, hogy félmunkát végeztem.
Szörnyetegnek neveznek, de senki sem gondolkozik el a miérteken.
Kicsit sem bánom, hogy meghalt.
De rohadtul bánt, hogy én voltam az a barom, aki kinyírta.
A feliratot fordította: Tóth Márton